ആത്മഹത്യ ഉൾപ്പെടെയുള്ള വൈകാരികവിഷയങ്ങൾ ഈ എപ്പിസോഡിലുണ്ട്
വിവേചനബുദ്ധിയോടെ കാണുക.
199
സട്ടൺ?
ദൈവമേ.
അച്ഛാ!
അവൾ മരിച്ചു.
സട്ടൺ മരിച്ചു.
ഡോക്ടർ ലാസറസ്?
ഇന്ന്
പുതിയ രോഗി തയ്യാറാണ്.
ആർലോ ജോൺസ് വിചാരണ - ഈവനിങ് മെയിൽ
ജോൺസ് കുറ്റവാളി എന്ന് ജൂറി
ജീവപര്യന്തം തടവു ശിക്ഷ
സുരക്ഷിത മാനസികാരോഗ്യ വിഭാഗം
ഡാഡിയുടെ കോൾ വരുന്നു 0770090082
എങ്കിൽ ശരി.
ആർലോ.
എന്നെ ഇവിടുന്ന് ഇറക്കണം.
എനിക്കിപ്പോൾ അത് ചെയ്യാനാവില്ല.
പിന്നെ നിന്നെക്കൊണ്ട് എന്താ പ്രയോജനം?
നിങ്ങൾക്കെന്നോട് നിങ്ങളുടെ വികാരങ്ങളെപ്പറ്റി സംസാരിക്കാം,
പിന്നെ… നിങ്ങളുടെ തലയിലുരുത്തിരിയുന്ന ചിന്തകളെപ്പറ്റിയും.
എന്ത് ചിന്തകൾ?
ഏതുതരം ചിന്തകളെപ്പറ്റിയാണ് സംസാരിക്കേണ്ടത്?
ദൈവത്തെപ്പറ്റി.
ഞാൻ ദൈവത്തോട് സംസാരിക്കുകയായിരുന്നു.
നിങ്ങൾ ദൈവത്തോട് എന്താണ് സംസാരിച്ചുകൊണ്ടിരുന്നത്?
ചെയ്ത കുറ്റങ്ങളെപ്പറ്റിയോ?
നിന്നെപ്പറ്റി.
എന്നെപ്പറ്റി എന്തിന്?
നിന്നെ വിശ്വസിക്കാമോ എന്നു ഞാൻ ദൈവത്തോട് ചോദിച്ചു.
എന്നിട്ട് ദൈവം മറുപടി പറഞ്ഞോ?
ഇല്ല എന്നു പറഞ്ഞു.
നീ ഒരു വ്യാജനാണെന്ന് പറഞ്ഞു,
നിന്നെ ശിക്ഷിക്കാൻ ഞാനാവശ്യപ്പെട്ടു, ദൈവം എന്തുപറഞ്ഞെന്നറിയണോ?
എന്തുപറഞ്ഞു?
എനിക്കായി
അത് ചെയ്തേക്കാമെന്ന്.
ഹേയ്.
ഡാഡിയുടെ വിവരമാണ്.
അതേ, അദ്ദേഹം എന്നെ വിളിച്ചു. ഞാനെടുത്തില്ല. എന്തുപറ്റി?
ലാസ്, അദ്ദേഹം മരിച്ചു.
എന്ത്?
അദ്ദേഹം സ്വന്തം ഓഫീസിൽ വച്ച് സ്വയം വെടിവച്ചു മരിച്ചു.
നീ അവിടെയുണ്ടോ?
ഹാർലൻ കോബൻസ് ലാസറസ്
പ്രമുഖ മനോരോഗ വിദഗ്ദ്ധൻ, ഡോക്ടർ ജോനാഥൻ ലാസറസ്
ആത്മഹത്യ ചെയ്തതായി വിവരങ്ങൾ വരുന്നു.
25 കൊല്ലം മുമ്പ് ദാരുണമായി കൊലചെയ്യപ്പെട്ട സട്ടൺ ലാസറസിൻ്റെ പിതാവായാണ്
അദ്ദേഹത്തെ നാം വിഷമത്തോടെ ഓർക്കുന്നത്.
അവളുടെ കൊലയാളികൾക്കായുള്ള തെരച്ചിൽ ദേശീയശ്രദ്ധ പിടിച്ചുപറ്റി.
എന്നാൽ അവരിപ്പോഴും ഒളിവിൽത്തന്നെയാണ്.
ഡോക്ടർ ജോനാഥൻ ലാസറസിന് ഇനി രണ്ടുമക്കളാണുള്ളത്,
ജോയലും ജെന്നയും.
അടുത്തതായി കാലാവസ്ഥ, നമുക്ക്…
ഇടതുവശത്തേക്ക് മാറുക.
വേഗമാകട്ടെ സുഹൃത്തേ.
റൗണ്ട് ചുറ്റി ഇടത്തോട്ട് പോവുക.
ഒന്നും മനസ്സിലാകുന്നില്ല.
എന്നാണദ്ദേഹം തോക്ക് വാങ്ങിച്ചത്?
വാങ്ങിച്ചിട്ടില്ല.
ആത്മഹത്യാക്കുറിപ്പെവിടെ?
പോലീസിൻ്റെ കയ്യിലാണ്, പക്ഷേ അവരെനിക്ക് ഈ പകർപ്പ് തന്നു.
മനസ്സുകളെ ആഴത്തിൽ പഠിക്കുന്നത് തൊഴിലായി സ്വീകരിച്ചയാൾക്ക്,
നമുക്ക് കുറച്ചുകൂടി വ്യക്തത നൽകാമായിരുന്നു.
"ഒന്നും അവസാനിച്ചിട്ടില്ല"
അതിൻ്റെ അർത്ഥം എന്താണ്?
നീ പറയൂ.
ആ മേശ? മൂന്നു കാലുകൾ. എന്തോ കോഡ് പോലെ.
ഇത്…
അദ്ദേഹത്തിൻ്റെ മേശയിൽ ഉണ്ടായിരുന്നു.
വിദ്യാർത്ഥിനിയുടെ കൊലയിൽ സംശയിക്കുന്നയാളെ വെറുതേവിട്ടു, കൂടുതൽ തെളിവില്ലെന്ന് പോലീസ്
അദ്ദേഹം സട്ടനെപ്പറ്റി സംസാരിച്ചോ?
ഒരിക്കലും അവളെപ്പറ്റി സംസാരിച്ചില്ല.
അദ്ദേഹം ഇതെന്തിനാണ് ചെയ്തതെന്ന് മനസ്സിലാകുന്നില്ല.
ഒന്നും അവസാനിച്ചിട്ടില്ല.
സട്ടൻ?
എന്താണിത്?
സേത്ത് മക്ഗവേൺ ജോലി കഴിയാറായി. നീയോ?
പെണ്ണുങ്ങളേ, ഇന്നൊരു ദുഃഖകരമായ ദിവസമാണ്, കാരണം സേത്തിനെ ഇന്നുമുതൽ കിട്ടില്ല.
ഞാനെന്തു പറയാനാ? ജെന്നയുടെ സെലക്ഷൻ ഗംഭീരമാണ്.
-മിണ്ടാതിരിക്ക്. -അതെനിക്കു തരൂ.
സേത്ത്!
വന്നല്ലോ. ഒന്ന് കെട്ടിപ്പിടിക്കെടാ.
-നീയങ്ങ് നന്നായല്ലോ. -പല്ലു കൊള്ളാം. മാറ്റിവച്ചോ?
നിൻ്റെ താടി കൊള്ളാം. ഇരട്ടത്താടി മറയ്ക്കും.
നിനക്കിത്ര ധൈര്യമോ?
അഭിനന്ദനങ്ങൾ. എന്നാണ് പ്രസവം?
മാറ്. അത് ബിയർ കുടിച്ച് വലുതായതാ. വാ. റോസീ ക്യൂവിൽ പോകാം?
വേറെവിടെ പോകാൻ?
റിയലെസ്റ്റേറ്റുകാരുടെ കടന്നാക്രമണം ഇവിടെ ഇല്ലാത്തത് നന്നായി.
അതേ. ബെല്ല പറയുന്നതുപോലെ. "മാറ്റം മരണമാണ്."
നീ എന്താ കുടിക്കുന്നത്?
വോഡ്ക ടോണിക്.
അതെന്താ?
ഫോഡ്മാപ്പ് ഭക്ഷണരീതി. ഗോതമ്പ് ഒഴിവാക്കി.
നമ്മളൊരു ഡൈവ് ബാറിലാണ്, നീയാണെങ്കിൽ ഫോഡ്മാപ്പ് ഭക്ഷണരീതിയിലും.
കുടവയറും കുടിയുമായി നീയൊന്ന് ജീവിച്ചു നോക്ക്.
അതാ ബെല്ല.
ഞാൻ ഡ്രിങ്ക്സ് എടുക്കാം. പോയി ഹലോ പറയ്.
നീ ഓക്കെയാണോ?
-ഒരു കുഴപ്പവുമില്ല. -ശരി.
ഹലോ സുന്ദരീ.
ലാസ്! സൈക്കോളജിസ്റ്റ് തിരിച്ചെത്തി.
സൈക്യാട്രിസ്റ്റ്.
എന്തേലുമാവട്ടെ. നീയിവിടെ എന്തു ചെയ്യുന്നു?
എൻ്റെ ഡാഡി മരിച്ചു.
എൻ്റെ ദൈവമേ.
നമ്മൾ പിരിഞ്ഞപ്പോൾ അദ്ദേഹം പറഞ്ഞത് ഇതിലും നല്ലൊരാളെ ഇനിയെനിക്ക് കിട്ടില്ലെന്നാണ്.
അദ്ദേഹം പറഞ്ഞത് ശരിയായിരുന്നു.
ഒരുപക്ഷേ ആയിരുന്നു.
ബെല്ല!
എനിക്ക് വിളമ്പാൻ പോകണം.
എനിക്ക് ദുഃഖമുണ്ട് ലാസ്.
റോസീ ക്യു
ഡാഡി തീർച്ചയായും സട്ടണെപ്പറ്റി ഓർക്കുകയായിരുന്നു.
ഇത് അദ്ദേഹത്തിൻ്റെ ഡെസ്കിലുണ്ടായിരുന്നു.
അന്നു രാത്രി നടന്നതിൽനിന്നും നമ്മളിലാരും മോചിതരായെന്ന് എനിക്കു തോന്നുന്നില്ല.
അതദ്ദേഹത്തെ തകർത്തു. സട്ടണായിരുന്നല്ലോ പ്രിയമകൾ.
അല്ലെടോ.
പറഞ്ഞില്ല, പക്ഷേ ഞങ്ങൾക്കറിയാമായിരുന്നു.
"ഇഷ്ടമില്ലാത്ത ഇരട്ട" ആയിരിക്കെ, നമ്മൾ എന്തായാലും അത് ശ്രദ്ധിക്കും.
ആരെയെങ്കിലും പിടിച്ചിരുന്നെങ്കിൽ അതോർത്ത് അദ്ദേഹം സമാധാനിച്ചേനേ.
ജെന്ന എങ്ങനെയിരിക്കുന്നു?
അവൾ ഓക്കെയാണ്.
ഞാനവളെ വിളിക്കണോ?
നോക്ക്, അത് ദുഃഖം മൂലമുള്ള ശാരീരികബന്ധത്തിലേക്ക് നയിക്കുമോ എന്ന്.
എന്താ? അവൾ വെറുമൊരു സുഹൃത്താണ്, ഓക്കേ?
ഞാൻ ചോദിച്ചത്,
ഞാൻ വിളിക്കുന്നത് അവൾക്കിഷ്ടമാകുമോ എന്നാണ്.
ഉവ്വ്, നീ വിളിക്കണം.
ദുഃഖം മൂലമുള്ള ശാരീരികബന്ധം നല്ലതാണ്. സത്യത്തിൽ അതൊക്കെ പതിവാണ്.
ജീവിച്ചിരിക്കയാണെന്ന് തോന്നാനായി എന്തെങ്കിലും.
ശരിയാണ്.
കേട്ടിട്ട് കൊള്ളാം, അല്ലേ?
-ഒരെണ്ണം കൂടി? -പിന്നല്ലാതെ.
ഫോഡ്മാപ്പോ അരാജകത്വമോ?
നമുക്ക് കുടിച്ചു മരിക്കാം.
അദ്ദേഹം സ്വന്തം ഓഫീസിൽവച്ച് സ്വയം വെടിവച്ചു മരിച്ചു.
ദ ജൂനിപെർ ബുഷ്
ഡോക്ടർ എൽ? സോറി, ഞാൻ വൈകി.
അല്ല, ഞാനദ്ദേഹത്തിൻ്റെ മകനാണ്.
ഞാനെന്നെ വെറുക്കുന്നു. ഞാൻ സ്വയം പറയും, "കസാൻഡ്ര, നിനക്കുപോകാൻ പത്തുമിനിറ്റുണ്ട്."
-ഞാനദ്ദേഹത്തിൻ്റെ മകനാണ്… -ഒരു മിനിറ്റുള്ളതുവരെ ഞാൻ നിന്ന് തിരിയും.
-കസാൻഡ്ര, ഞാനദ്ദേഹത്തിൻ്റെ മകനാണ്. -പിന്നെനിക്കൊന്ന് മൂത്രമൊഴിക്കണം…
-എക്സ്ക്യൂസ് മീ? -അങ്ങനെ ഞാൻ മൂന്നുമിനിറ്റ് വൈകും.
അതാണെങ്കിൽ…
നീയിത് മനഃപൂർവ്വം ചെയ്യുകയാണ്.
അതേ! ഞാൻ സമ്മർദ്ദത്തിലാകാം, എനിക്ക് ആശങ്കകളുണ്ടാകാം.
എനിക്ക് മറ്റൊരു രീതിയിലും ജീവിച്ചുപോകാനാവില്ല.
എനിക്ക് ഡോക്ടർ എല്ലിനെപ്പറ്റി ഒരു വിവരം പറയാനുണ്ട്--
എനിക്ക് വീണ്ടും ആ ചിന്തകൾ വരുന്നു.
നിങ്ങൾ കേൾക്കുന്നുണ്ടോ, എനിക്ക് വീണ്ടും ആ ചിന്തകൾ വരുന്നെന്നാ പറഞ്ഞത്.
ഏത് ചിന്തകൾ?
ആ… കൊലപാതകത്തിൻ്റെ.
അതുശരി.
ഈ ചിന്തകളിൽ എന്താണുള്ളത്?
അവൻ. മരിച്ചു.
ഞാനവൻ്റെ മരിച്ച മുഖത്തേക്ക് നോക്കുന്നു.
ഞാനവൻ്റെ തലയിൽ അടിച്ച ഇടത്തുനിന്ന് രക്തം കുതിച്ചൊഴുകുന്നു,
താഴെക്കിടക്കുന്ന അവനെ നോക്കി ഞാൻ നിൽക്കുന്നു, എനിക്ക്…
ഒന്നും തോന്നുന്നില്ല.
സന്തോഷമില്ല, ആശ്വാസമില്ല, ഒന്നുമില്ലായ്മ മാത്രം.
ആരാണയാൾ?
അവൻ.
നീൽ, എൻ്റെ കാമുകൻ. ആ വട്ടൻ.
ഈ ചിന്തകൾ, അവ ഓർമ്മകളാണോ?
ആയിരുന്നെങ്കിൽ. അവനിപ്പോഴും ജീവനോടുണ്ട്.
എന്നെയും കാത്ത് വീട്ടിലുണ്ട്, വൈകരുതെന്ന് പറഞ്ഞു.
അതുമല്ല, ഇപ്പോൾ ഒരാൾ എന്നെ പിന്തുടരുന്നുണ്ട്.
പിന്തുടരുന്നോ?
അവനെന്നെ നോക്കിനിൽക്കും, ചിലപ്പോൾ പിന്തുടരും,
എൻ്റെ മനസ്സിൽ ഞാനവനെ കൊല്ലുന്നു.
നേരെ തിരിഞ്ഞ് അവനെ കുത്തുന്നു, എനിക്ക് ഒന്നും തോന്നുന്നില്ല.
അതായത്… ഞാനെന്തിന് ഇത്തരം കാര്യങ്ങൾ ആലോചിക്കണം?
ഒരർത്ഥവുമില്ല.
കസാൻഡ്ര, ആ മനുഷ്യൻ എന്നത്,
നീലിനെപ്പറ്റിയുള്ള നിൻ്റെ വികാരങ്ങൾ
ഈ പുതിയ ആരാധകനിൽ ആരോപിക്കപ്പെടുകയാണോ?
ഇത് ഞാനെടുക്കട്ടേ?
നിങ്ങൾക്ക് ഒരെണ്ണം വേണോ?
പിന്നെന്താ? ഒരു ചെറുത്.
ഞാനവനെ കൊല്ലുന്നു, പിന്നെ ഞാനവനെ നോക്കുന്നു,
എനിക്ക് ഒന്നും തോന്നുന്നില്ല.
ഞാൻ ഒന്നുകൂടി ഒഴിക്കാം.
ഇത് നിങ്ങൾ മുമ്പ് പറഞ്ഞതുപോലെയാണ്.
ജീവിതം വേദനയോടെ ജീവിച്ചു തീർക്കുന്നതിനെ കുറിച്ച് നിങ്ങൾ എന്താ പറഞ്ഞിരുന്നത്?
എന്നെ ഓർമ്മിപ്പിക്കൂ.
കസാൻഡ്ര?
നീ കഴിഞ്ഞ രാത്രി എന്താ ചെയ്തത്?
ഞാൻ… ബെല്ലയെ കണ്ടു.
എന്ത്? അവളുടെ ബാറിലോ?
തികച്ചും അപ്രതീക്ഷിതമായിട്ടാവും.
അവൾ… ഇപ്പോഴും അവൻ്റെ കൂടെ…
അവൻ്റെ പേരെന്താ? പോൾ.
"അവൻ്റെ പേരെന്താ?" എന്നു ചോദിക്കാതെ പറ്റില്ല. അല്ലേ?
പോൾ.
പിന്നെന്തിനാ "അവൻ്റെ പേരെന്താ?" എന്ന് ചേർക്കുന്നത്?
അതേ, അവളിപ്പോഴും പോളിനൊപ്പമാണ്. നിനക്കവനോട് വെറുപ്പാണ്.
അവനെ വെറുപ്പൊന്നുമില്ല. അത്… അവനൊരു ബോറനാണെന്ന് തോന്നുന്നു.
"ബോറനോ?" എന്ത്, പഴയ മിടുക്കനായ ലാസിനെപ്പോലെ അല്ലേ?
ഹേയ്, ബെല്ല കൂളാണ്. അവൾ…
അവൾ വളരെ കൂളായ ഒരു വ്യക്തിയാണ്.
പോൾ സത്യത്തിൽ ഒരു ഗോൾഫ് ഭ്രാന്തനാണ്. അവരെങ്ങനെ ഒത്തുപോകുന്നെന്നറിയില്ല.
അവർ വിവാഹിതരായിട്ട് നിങ്ങളെക്കാൾ കൂടുതൽ കാലമായി.
പ്രതീക്ഷ കടന്നുപോയി ജെൻ. ഞങ്ങൾ തീരെ ചെറുപ്പത്തിൽ വിവാഹിതരായതാണ്.
അതൊരിക്കലും നിലനിൽക്കില്ലായിരുന്നു, ഞങ്ങൾ ഇപ്പോഴാണ് കണ്ടിരുന്നതെങ്കിൽ, ആർക്കറിയാം.
കുട്ടിക്ക് എത്ര വയസ്സുണ്ട്… അവൻ്റെ പേരെന്താണ്?
എയ്ഡൻ. പതിനഞ്ചു വയസ്സ്.
അവൻ്റെ കിറുക്കിപ്പോൾ കൂടിയോ?
അവന് കിറുക്കില്ല ലാസ്. അവൻ തൻ്റേതായ രീതിയിൽ വ്യത്യസ്തനാണ്.
അതായത് അവൻ്റെ കിറുക്ക് കൂടി.
ഉവ്വ്.
നോക്ക്… എനിക്ക് മാർഗോയോട് സംസാരിക്കണമായിരുന്നു,
ഡാഡിയുടെ അവസാനദിവസങ്ങളെപ്പറ്റിയും മറ്റും.
അവരിപ്പോഴും ഡാഡിയെ അവിടെ കണ്ടതിൻ്റെ ആഘാതത്തിൽത്തന്നെയാണെന്ന് ഓർക്കണം.
ഞാനവർക്ക് റെയ്ക്കി നൽകാൻ നോക്കി.
അവരുടെ പ്രഭാവലയം… ചാരനിറം കലർന്ന മഞ്ഞയായിരുന്നു.
ദൈവമേ, ആണോ?
അതേ, ആയിരുന്നു. നീ ഈ പ്രപഞ്ചത്തിലെ ശക്തികളെ അറിയാൻ ശ്രമിച്ചാൽ,
അത് നിൻ്റെ ജീവിതം മാറ്റിമറിക്കും.
-ആണോ? -അതേ.
എൻ്റെ പ്രഭാവലയത്തിൻ്റെ നിറമെന്താണ്?
നിൻ്റെ ആസനത്തിൻ്റെ നിറം.
വല്ലാത്തൊരുത്തരം തന്നെ.
രോഗികളുടെ ഫയലുകളെല്ലാം ഇവിടെ മുകളിലാണ്.
നിൻ്റെ പിതാവിന് അടുക്കും ചിട്ടയും അന്യമായിരുന്നു.
എനിക്കറിയാം മാർഗോ, പക്ഷേ ഭാഗ്യത്തിന് സഹായിക്കാൻ നിങ്ങളുണ്ടായിരുന്നല്ലോ.
ഉണ്ടായിരുന്നു.
ഞങ്ങളൊരു നല്ല ടീമായിരുന്നു.
ക്ഷമിക്കണം, അത്… ഇങ്ങോട്ടു തിരിച്ചുവരുന്നത്…
കസാൻഡ്ര എന്നല്ലേ പറഞ്ഞത്? കുടുംബപ്പേര്?
അറിയില്ല.
ശരി, എങ്കിലൽപ്പം പ്രയാസമാകും. കുടുംബപ്പേര് വച്ചാണ് ഫയലുകൾ സൂക്ഷിക്കുന്നത്.
അപ്പോ, ഇവിടൊരു ഡാറ്റബേസോ കമ്പ്യൂട്ടർ സിസ്റ്റമോ ഇല്ലേ?
നിൻ്റെ പിതാവിന് പേപ്പറായിരുന്നു ഇഷ്ടം.
സെഷനുകൾ റെക്കോഡ് ചെയ്തിരുന്നു. എന്നാൽ സാങ്കേതികതയിൽ വലിയ താത്പര്യമില്ലായിരുന്നു.
നീ ഒരു നല്ലവനാണ് ജോയൽ.
നിങ്ങൾ രണ്ടാളും വളരെ തിരക്കിലായതിനാൽ പരസ്പരം സംസാരിക്കാൻ സമയം ലഭിച്ചിരിക്കില്ല,
എങ്കിലും, തൊഴിൽ പരമായി അദ്ദേഹം നിന്നിൽ അഭിമാനിച്ചിരുന്നു.
നീ ഈ മേഖല തെരഞ്ഞെടുത്തത് നിനക്കും അദ്ദേഹത്തെപ്പോലെ ആകാനാവും.
ആയിരിക്കാം.
മനസ്സുകളിൽ കടന്നുകയറാൻ അദ്ദേഹം മിടുക്കനായിരുന്നു.
നിങ്ങൾ അദ്ദേഹത്തിൻ്റെ ഉള്ളിലും?
ഇടയ്ക്കിടയ്ക്ക്.
സട്ടനെയും അവൾ മരിച്ച രാത്രിയെപ്പറ്റിയും അദ്ദേഹം എപ്പോഴെങ്കിലും പറയുമായിരുന്നോ?
വല്ലപ്പോഴും. എന്തുപറ്റി?
എനിക്കെപ്പോഴും തോന്നിയിരുന്നത് അദ്ദേഹം…
നിന്നെ കുറ്റപ്പെടുത്തി എന്നല്ലേ?
എനിക്കതെപ്പറ്റി ഒന്നുമറിയില്ല.
എങ്കിൽ, ഞാനിറങ്ങട്ടേ?
ഇങ്ങോട്ടു വന്നതിൽ വല്ലാത്തൊരു ബുദ്ധിമുട്ടു തോന്നുന്നു.
രോഗിയുടെ പേര് കസാൻഡ്ര റോഡ്‌സ്
അവസാന സെഷൻ
1999.
എന്തോന്നിത്.
കേസ് അവസാനിച്ചു 12/06/99
രോഗിയുടെ പേര്: കസാൻഡ്ര റോഡ്‌സ് വിലാസം: ഫ്ലാറ്റ് 43, 68 ഹേസിൽടൺ സ്ട്രീറ്റ്
ഹേസിൽടൺ സ്ട്രീറ്റ്
ഹായ്. അത്…
ഞാൻ കസാൻഡ്രയെ അന്വേഷിച്ചു വന്നതാണ്.
ഹലോ.
ഹേയ്. കസാൻഡ്ര ഇപ്പോഴും ഇവിടെയാണോ താമസിക്കുന്നത്?
കസാൻഡ്രയോ?
അതേ, കസാൻഡ്ര റോഡ്‌സ്.
ശരി. കൊള്ളാം.
നിങ്ങൾക്ക്…
അത്, ഒരു 20 കൊല്ലം മുമ്പായിരുന്നു.
എനിക്കറിയാം. അവർ എൻ്റെ പിതാവിൻ്റെ രോഗിയായിരുന്നു
അടുത്തിടെ എൻ്റെ പിതാവ് മരിച്ചുപോയി, അപ്പോ ഞാൻ…
നോക്കൂ, എന്നോട് ക്ഷമിക്കണം, പക്ഷേ അവർ മരിച്ചുപോയി.
മരിച്ചുപോയോ?
കൊല്ലപ്പെട്ടതാണ്.
ഇല്ല…
ഞാനിന്നലെ… അവർക്കൊപ്പമുണ്ടായിരുന്നു.
കസാൻഡ്ര റോഡ്‌സിനൊപ്പമോ?
വിശ്വസിക്കൂ, അവർ 20 കൊല്ലം മുമ്പ് കൊലചെയ്യപ്പെട്ടു.
ഞങ്ങൾ മാത്രമേ ഈ സ്ഥലം വാങ്ങാൻ ഉണ്ടായിരുന്നുള്ളൂ.
വളരെ കുറഞ്ഞ വിലയ്ക്ക് ലഭിക്കുകയും ചെയ്തു.
ഒരുപാടു നാളായി ഒഴിഞ്ഞു കിടക്കുകയായിരുന്നു.
മച്ചിൽ കൂട്ടിയിട്ട പഴയ സാധനങ്ങൾ മാത്രം അവിടെയുണ്ട്.
നിങ്ങളിന്നലെ അവരെക്കാണാൻ ഒരു സാദ്ധ്യതയുമില്ല.
ശരിയാണ്.
കൊലചെയ്യപ്പെട്ട ഇര പീഡിപ്പിക്കപ്പെട്ടിരുന്നെന്ന് വാദം
കസാൻഡ്രയുടെ കൊലയാളിയെ കണ്ടെത്തുക
മാർഗോയെ വിളിക്കുന്നു
-ഹലോ. -കസാൻഡ്ര റോഡ്സിനെ കഴുത്തു ഞെരിച്ചു കൊന്നു,
അവളുടെ കൊലയാളിയെ ഇതുവരെ പിടിച്ചിട്ടില്ല.
ഒരു രോഗി കൊലചെയ്യപ്പെട്ട കാര്യം? നിങ്ങൾക്ക് ഓർമ്മയില്ലേ?
കാരണം അത് മറക്കാൻ വഴിയില്ല.
സോറി, എനിക്ക് കേൾക്കാനാവുന്നില്ല.
കസാൻഡ്ര റോഡ്‌സ് കൊലചെയ്യപ്പെട്ടതാണെന്നാ ഞാൻ പറഞ്ഞത്.
-എന്നിട്ട് നിങ്ങൾ-- -സോറി, ശരിക്കു കേൾക്കാനാവുന്നില്ല.
ഹലോ?
അതുമല്ല, ഇപ്പോൾ ഒരാൾ എന്നെ പിന്തുടരുന്നുണ്ട്.
സേത്ത് മക്ഗവേൺ വിളിക്കുന്നു
പറയൂ.
എടോ. നിൻ്റെ ഡാഡിയുടെ ജഡം ശവസംസ്കാര പ്രവർത്തകർക്ക് വിട്ടുകൊടുത്തിട്ടുണ്ട്.
സട്ടൺ ലാസറസ് 1980-1998
ഡാഡിയുടെ ഓഫീസ് വൃത്തിയാക്കിയപ്പോൾ കിട്ടിയ പഴയ ഫയലുകൾ നോക്കുകയായിരുന്നു,
അപ്പോ ഇത് കിട്ടി.
നാലുമൈൽ അകലെ ചുരുളഴിയാത്ത മറ്റൊരു കൊലപാതകം, 1999ൽ.
പക്ഷേ ഇത് സട്ടൻ്റെ സാഹചര്യങ്ങളിൽ നിന്ന് തികച്ചും വ്യത്യസ്തമാണ്.
ശരിയാണ്, പക്ഷേ ചുരുളഴിയാത്ത രണ്ട് കൊലപാതകങ്ങൾ.
ഒരു വർഷത്തെ ഇടവേളയിൽ, രണ്ടിലും കൊലപാതകിയെ പിടിച്ചിട്ടില്ല.
25 വർഷം മുമ്പ്, ശരിയാണ്.
അവർ ഡാഡിയുടെ രോഗിയായിരുന്നു. ആരോ അവരെ പിന്തുടരുന്നു എന്നവർ കരുതിയിരുന്നു.
അത് സ്വകാര്യവിവരമല്ലേ ലാസ്?
അവർ മരിച്ചു സേത്ത്.
നിനക്ക്… അവരുടെ കേസിൽ എന്തു സംഭവിച്ചെന്ന് ഒന്ന് നോക്കാമോ?
ഞാൻ 1999ലെ ഫയലുകളും അന്വേഷിച്ചു പോകണമെന്നാണോ നീ പറയുന്നത്?
ഞാനാ അന്വേഷണത്തിൻ്റെ ഭാഗം പോലുമല്ലായിരുന്നു. നിനക്ക് വട്ടാണോ?
ഞാൻ…
ജോയൽ.
അലിസൺ.
എനിക്ക് ദുഃഖമുണ്ട്.
-മാഡം. -സേത്ത്.
അദ്ദേഹം പോയെന്നു വിശ്വസിക്കാനാവുന്നില്ല. അതും ഇങ്ങനെ.
ആ കുറിപ്പിൽ നിന്ന് എന്താ മനസ്സിലായത്?
അൽപ്പം കുഴപ്പിക്കുന്നതാണ്. ഒരുപക്ഷേ ഒരു… പുനർജ്ജന്മ വിശ്വാസം?
ഡാഡിക്ക് എപ്പോഴും നിഗൂഢതയിൽ താത്പര്യമുണ്ടായിരുന്നു,
പക്ഷേ അവസാനം കാര്യം കൈവിട്ടുപോയെന്നു തോന്നുന്നു.
പക്ഷേ തലയ്ക്കുള്ളിലെന്താ നടക്കുന്നതെന്ന് നമുക്കാർക്കും അറിയാനാവില്ലല്ലോ.
കണ്ടതിൽ സന്തോഷം.
-ജെന്ന, ഹായ്. -ഹലോ അലിസൺ.
നിൻ്റെഡാഡിയും അവരുമായി എന്തോ ഉണ്ടെന്ന് തോന്നി.
മമ്മ മരിച്ചശേഷം വീട്ടിൽ വന്ന ഓരോ സ്ത്രീയും എൻ്റെ പുതിയ അമ്മയായിരിക്കുമെന്ന്
ഞാൻ കരുതിയിരുന്നു.
വിഭാര്യന്മാരെ ഇഷ്ടപ്പെടുന്നത് ചില പ്രത്യേക തരം സ്ത്രീകളാണെന്ന് ഇപ്പോഴെനിക്കറിയാം.
നിനക്ക് ആ വിവരം കണ്ടെത്തി തരാനാകുമോ?
ഒരുപോലീസുകാരനെ അഴിമതിക്കാരനാക്കാനുള്ള നിൻ്റെ ശ്രമത്തെപ്പറ്റി സംസാരിക്കണം…
പിന്നീട്, രണ്ടെണ്ണം അടിച്ചുകൊണ്ട്.
എന്താ?
ലാസ്, ചടങ്ങ് നന്നായിരിക്കുന്നു.
നന്ദി. ഹേയ് പോൾ.
ജോയൽ.
നിനക്ക്-- ലാസ് എന്നു വിളിക്കാം.
ഞാൻ ജോയലെന്നു വിളിച്ചോളാം.
അപ്പോ, ഗോൾഫ് എങ്ങനെ പോകുന്നു?
നന്നായി പോകുന്നു. ഒരുപാട് മെച്ചപ്പെട്ടിട്ടുണ്ട്.
കൊള്ളാം.
അതേ. മോണ്ട്ഗോമറിയിലെ പുൽമേടുകൾ മികച്ചവയാണ്.
അവർ പൊട്ടാസ്യവും ഫോസ്ഫേറ്റുമാണ് വളമായി ഉപയോഗിക്കുന്നത്.
വളരുന്ന സമയത്തെ കുറവുകൾ അത് പരിഹരിക്കും.
ഞാൻ ഒരു ഡ്രിങ്ക് എടുക്കട്ടേ?
വേണ്ട. നന്ദി.
-നമുക്ക് ഓരോന്നും കൂടി എടുക്കാം. -ശരി.
-പോൾ നീ എൻ്റെകൂടെ വരുന്നോ? -ശരി, വരാം.
അന്നു രാത്രി നടന്നതിൽനിന്നും നമ്മളിലാരും മോചിതരായെന്ന് എനിക്കു തോന്നുന്നില്ല.
ലാസ്.
ലാസ്, വരൂ നമുക്ക് പോകാം.
സാം ഓൾസെൻ, സട്ടൺ ലാസറസിൻ്റെ കൊലപാതകത്തിൽ സംശയിച്ച്
ഞാൻ നിന്നെ അറസ്റ്റ് ചെയ്യുകയാണ്.
നീ ഒന്നും പറയേണ്ടതില്ല.
പറഞ്ഞാൽ, അത് നിനക്കെതിരേ ഉപയോഗിക്കപ്പെടും.
അവരവനെ വിട്ടയച്ചു.
അവരവനെ വെറുതേയങ്ങ് വിട്ടയച്ചു!
ഇന്നലെ രാത്രി പോയശേഷം ഞാൻ സാം ഓൾസെൻ്റെ വീടുവഴി പോയി.
നിൻ്റെ പിതാവിൻ്റെ ശവമടക്ക് ദിവസം, സഹോദരിയുടെ കൊലയാളിയെന്ന് സംശയിക്കുന്നവൻ്റെ
വീട്ടിലേക്ക് പോയെന്നോ?
ഇതു രണ്ടിനും ബന്ധമുണ്ടെന്നല്ല.
ഞാൻ അതുവഴി പോയെന്ന് മാത്രം.
എനിക്കാ സ്ഥലം ഒന്നുകൂടി കാണണമെന്നു തോന്നി.
അവനെ വെറുതേ വിട്ടതാണ് ലാസ്.
ഫോറൻസിക് തെളിവില്ല, സാക്ഷികളില്ല, ഡാഡ് അതവനാണെന്ന് വിശ്വസിച്ചിട്ടുമില്ല.
വ്യക്തിപരമായി, ഞാനവനെ അവനിടുന്ന ടീഷർട്ടുകളുടെ പേരിൽ ജയിലിലിടും,
പക്ഷേ ഞാനല്ലല്ലോ നിയമമുണ്ടാക്കുന്നത്.
ചടങ്ങിന് നീ നന്നായിരുന്നു.
പ്രസംഗം നന്നായിരുന്നു. ഹിപ്പികളെപ്പറ്റി പറഞ്ഞത് എനിക്കിഷ്ടമായി.
ഈ ശരീരം വിട്ടുപോയാലും നമ്മൾ ജീവിക്കുന്നത് തുടരും ലാസ്.
ശരിക്കും?
ശരിക്കും.
സട്ടൺ ഇവിടെയുണ്ടെന്ന് എനിക്കറിയാം.
ചിലപ്പോൾ എനിക്കവളുടെ സാമീപ്യം അറിയാനാകുന്നുണ്ട്.
ശരി, അപ്പോ ഞാനിത് ചോദിക്കട്ടെ.
മരിച്ച ആളുകളെ ആർക്കെങ്കിലും കാണാനാവുമോ?
ശരിക്കും കാണാൻ. അതായത് അവർ….
നമ്മുടെ കണ്മുന്നിൽ നിൽക്കുന്ന പോലെ?
നീ ദുഃഖാചരണത്തിലാണ്. ഡാഡിയെ കാണുന്നുണ്ടെന്ന് നിനക്ക് തോന്നിയാൽ--
വേർപാടുമൂലമുണ്ടാകുന്ന മതിഭ്രമത്തെപ്പറ്റി എനിക്കറിയാം. ഞാനതല്ല ചോദിക്കുന്നത്.
ശരി, പിന്നെ നീ എന്താ ചോദിക്കുന്നത്?
അതു വിട്. മരിച്ചവർ മരിച്ചു, അതുതന്നെ.
കസാൻഡ്ര റോഡ്സിനെ കഴുത്തു ഞെരിച്ചു കൊന്നു, അവളുടെ കൊലയാളിയെ ഇതുവരെ പിടിച്ചിട്ടില്ല.
ഒരു രോഗി കൊലചെയ്യപ്പെട്ട കാര്യം നിങ്ങൾക്ക് ഓർമ്മയില്ലേ?
നിങ്ങളിന്നലെ അവരെക്കാണാൻ ഒരു സാദ്ധ്യതയുമില്ല.
ഓയ്! നീ എയ്ഡൻ അല്ലേ?
നീ ബെല്ലയുടെ മകനാണ്.
നീയെന്താ ഇവിടെ?
നിങ്ങൾ എങ്ങനെയിരിക്കുമെന്ന് കാണാൻ വന്നതാണ്.
നിങ്ങളിങ്ങോട്ട് തിരിച്ചു വരരുതായിരുന്നു.
എൻ്റെ ഡാഡി മരിച്ചു.
അറിയാം. ഞാൻ കേട്ടു.
നിൻ്റെ മമ്മ അടക്കത്തിനു വന്നിരുന്നു. ഡാഡിയും.
ഞാനും കൂടി വരട്ടേ എന്ന് ചോദിച്ചതാണ്.
എൻ്റെ ഡാഡിയുടെ അടക്കത്തിനോ?
എനിക്കവ ഇഷ്ടമാണ്.
സാധാരണപോലെ മാത്രമായിരുന്നു.
നീ എത്ര ചടങ്ങിന് പോയിട്ടുണ്ടെന്ന് അറിയില്ല,
പക്ഷേ എല്ലാം പതിവു കാര്യങ്ങൾ തന്നെയായിരുന്നു,
ഒരു ശവപ്പെട്ടി, കുറച്ച് നല്ല വാക്കുകൾ, അൽപ്പം സംഗീതം.
നിനക്കറിയാം.
നിങ്ങൾക്കെന്താ ജോലി?
ഞാനൊരു ഫോറൻസിക് സൈക്യാട്രിസ്റ്റാണ്.
ഭ്രാന്തുള്ളവരോട് സംസാരിക്കുമോ?
ഉവ്വ്, ഏതാണ്ടങ്ങനെയാ.
പരമ്പര കൊലയാളികളോടോ?
മിക്കവരും പരമ്പര കൊലയാളികളല്ല.
ഭ്രാന്തന്മാരോട് സംസാരിച്ചാൽ നമുക്കും ഭ്രാന്താവും.
നീ പറയുന്നത് ശരിയാണ്.
വീടെത്തിയല്ലോ.
നിങ്ങൾ തിരിച്ചു വരരുതായിരുന്നു.
എനിക്ക് ഒരു ദുഃശകുനം പോലെ തോന്നുന്നു.
അകത്തു പോകൂ എയ്ഡൻ. ഞാൻ--
ക്ഷമിക്കൂ. നീയിവിടെയുണ്ടെന്ന് ഞാനിവനോട് പറഞ്ഞു, ഇവൻ ഓരോന്ന് ചിന്തിച്ചുണ്ടാക്കും.
അതു സാരമില്ല. ഹേയ് പോൾ.
ജോയൽ.
അകത്തേക്ക് നടക്ക്.
ശരി എങ്കിൽ. ഞാൻ പോകട്ടെ.
അവനെ തിരിച്ചു കൊണ്ടുവന്നതിനു നന്ദി. വലിയ കാര്യമായി.
എനിക്ക് രണ്ട് ഭർത്താക്കന്മാരുണ്ടെന്നത് അവന് സഹിക്കുന്നില്ല.
കുട്ടികൾക്ക് അത് വിചിത്രമായി തോന്നും.
ശരിയാണ്,
എന്താ?
നീ "ശരിയാണ്," എന്നു പറഞ്ഞത്.
ഞാൻ പഴയ പത്തൊമ്പതുകാരനാണെന്നു തോന്നി.
ശരി, എനിക്കറിയാം. സോറി.
ബൈ.
എടോ. റോസീ ക്യുവിൽ വാ. ഒരു കാര്യമുണ്ട്.
ആസ്വദിക്ക്.
നീയൊരു കില്ലാടിയാണ്.
ശരി. നിനക്ക് ചുരുക്കത്തിൽ പറഞ്ഞുതരണോ?
അവൾക്ക് വട്ടായിരുന്നു, കസാൻഡ്ര, മുഴുവട്ട്. പ്രശ്നക്കാരി, പല വീടുകളിലായി വളർന്നു.
കസാൻഡ്ര റോഡ്‌സ്
പ്രശ്നത്തിലവസാനിച്ച ഒന്നുരണ്ട് ബന്ധങ്ങൾ, അവസാനം മരിക്കുന്നു,
തീർച്ചയായും അവളുടെ കാമുകൻ നീൽ ക്രോഫ്റ്റിൻ്റെ കൈകൾകൊണ്ടാവണം.
കുറ്റം ചുമത്തിയില്ല, അവനെ കാണാതെ പോയി.
സംശയിക്കുന്നവർ
ഇതൊരു ദുരന്തകഥയാണ്.
അത് രേഖകളിലെ കഥ. പക്ഷേ അവളൊരു മനുഷ്യജീവിയായിരുന്നു.
ഞാനിത് ജയിലുകളിൽ കാണാറുണ്ട്, യഥാർത്ഥ സംഭവം രേഖകളിൽ കാണാറില്ല.
ചിലപ്പോൾ, നമുക്കിവരോട് ഇഷ്ടം തോന്നും.
അതും ഇതുമായി എന്തുബന്ധം?
നിൻ്റെ ഡാഡിക്ക് അവളുമായി…?
നിനക്കിതു മാത്രമേ ചോദിക്കാനുള്ളോ?
സെക്സും പണവും നീക്കിക്കഴിഞ്ഞാൽ, പിന്നെനിക്ക് പണിയില്ല.
എനിക്കറിയില്ല. സട്ടൻ്റെ കാര്യം, ആ ബന്ധം…
ഒരു ബന്ധവുമില്ല. ഈ പെണ്ണ് പ്രശ്നക്കാരിയായിരുന്നു.
ഇവൾ പ്രശ്നത്തിൽ ചാടി, കൊല്ലപ്പെട്ടു. കേസ് തീർന്നു. ഇരുപത്തിയഞ്ച് വർഷം മുമ്പ്.
നീ പോവുകയാണോ?
കാര്യമുണ്ടെടോ.
നീ ജെന്നയെ കാണും, അല്ലേ?
എന്താ?
നിൻ്റെ മുഖത്ത് എഴുതിവച്ചിട്ടുണ്ട്. കുറ്റമൊന്നും ചെയ്തേക്കല്ലേ സേത്ത്.
ശരി. ആകെ വിചിത്രമായിരുന്നു, കാരണം അവൾ
പ്രപഞ്ചം അവളുടെ ജീവിതത്തിലേക്ക് ദയവ് കൊണ്ടുവരുമെന്ന് പറഞ്ഞതും
ഞാനവളെ വിളിച്ച് ഡ്രിങ്ക് കഴിക്കാൻ പുറത്തുപോകാമെന്ന് പറയുകയുമായിരുന്നു.
ഭാഗ്യം.
അതേ ലാസ്, ഭാഗ്യമാണ്. ഭാഗ്യം തന്നെ.
-നിനക്കതിൻ്റെ അർത്ഥം അറിയാമോ? -ഒരു പിടിയുമില്ല.
പക്ഷേ ഞാനത് നിൻ്റെ സഹോദരിയോട് പറയും.
എങ്കിൽ പിന്നെ കാണാമെടോ. ബൈ!
ഹേയ്!
നീയെന്നെ പിന്തുടരുകയാണോ? ഓയ്!
ഹേയ്!
കുഴപ്പമില്ലല്ലോ?
ഓയ്!
ഹലോ!
നീ എവിടെയാണ്?
ദ ജൂനിപെർ ബുഷ് ദ ലോസ് ഓഫ് ഇന്നസെൻസ്
"നീയൊരു തീവെപ്പുകാരനെ വീട്ടിലേക്ക് ക്ഷണിക്കുകയാണെങ്കിൽ,
അവൻ്റെ മുറിയിൽ ഒരിക്കലും തീപ്പെട്ടികൾ വയ്ക്കരുത്."
അപ്പോ, നീ കസാൻഡ്രയെ കണ്ടോ?
മറ്റുള്ളവരുമുണ്ടാകും മകനേ.
അവരും നിൻ്റടുത്ത് വരും.
കൊലചെയ്യപ്പെട്ട മറ്റുള്ളവരും.
കസാൻഡ്രയെപ്പോലെ.
എന്നെപ്പോലെ.
ഉപശീർഷകം വിവർത്തനംചെയ്തത് ശ്രീദേവി പിള്ള